text: [{"text_idx": "#000000", "text": "Trisikad driver dakup sa drug buy bust operation sa Leganes"}, {"text_idx": "#000004", "text": "3 arestado sang nakuhaan sang illegal drugs, pusil sa Leon"}, {"text_idx": "#000010", "text": "ILOILO\u2014 Nag-viral sa social media ang pagbaisay sang delivery rider, buyer kag Punong barangay sang Brgy. Agboy Sur, Leon sang nahibaluan nga lain ang unod sang parcel nga gin-deliver sang rider."}, {"text_idx": "#000011", "text": "Suno sa delivery rider nga si Nichols Cabafranca, ginbukad sang buyer ang iya nga parcel kag natukiban nga cellphone holder ang sulod kag indi cellphone nga gin-order niya sa online shopping app sa balor nga P590."}, {"text_idx": "#000012", "text": "Nagbaisay ang rider kag buyer tubtob nga nagpabutyag ang buyer nga bawion ang iya nga ginbayad."}, {"text_idx": "#000013", "text": "Nakibot na lang si Cabafranca sang nag-intra si Punong Barangay Leopoldo Cadaydayon kag naghambal nga ipa-blotter niya ang delivery rider."}, {"text_idx": "#000014", "text": "Ginpaathag man sang rider nga wala siya sang ideya sa unod sang parcel bangud naga-deliver lang siya sang baligya. Kun luyag sang buyer nga magreklamo, puwede siya nga magpadulong sa opisina sang delivery service kag mag-file sang official complaint agud mabalik ang iya nga kwarta."}, {"text_idx": "#000016", "text": "Samtang ginpabutyag naman ni Punong Barangay Cadaydayon, nga protocol nila magpa-log-in kun may ginarespondihan sila nga insidente."}, {"text_idx": "#000017", "text": "Ginklaro niya nga na-settle naman ang natabo bangud ginbalik sang rider ang kwarta ang buyer."}, {"text_idx": "#000018", "text": "Leave a Reply Cancel reply"}, {"text_idx": "#000019", "text": "You must be logged in to post a comment."}, {"text_idx": "#000023", "text": "Hand, foot and mouth disease mahimo nga matapna paagi sa pag-obserbar sang minimum health protocol"}]